อยากทานทงคัตซึแต่ไม่อยากเข้าเมืองไปทานร้านดังๆ และร้านประจำ M กะ H เลยลองหาร้านที่อยู่ในละแวกศรีนครินทร์หรือบางนาดู นึกขึ้นได้ว่ามีร้านนี้อยุ่ที่เซนทรัลบางนา เปิดแอปละมีโปรลด ais 20% ก็เลยมุ่งตรงมาที่นี่ ร้านอยู่ชั้น 5 แถว bts ร้านใหญ่ที่มีที่นั่งมากพอสมควร ลูกค้าตอนไปมีโต๊ะเดียว 

เลือกสั่งชุดทงคัตซึสันในพร้อมเครื่องดื่ม มีโค๊กและชาเขียวร้อนเยน เลือกได้ 1 อย่าง ราคา 167฿ (จากราคา209฿) หมูมาชิ้นไม่ใหญ่มากสามชิ้น อมน้ำมันทอดไม่แห้งเลย ละรสค่อนข้างเค็ม กินละไม่ฟินเท่าไหร่ พอถูไถไปได้

ส่วนอีกหนึ่งรายการ เลือกสั่งชุดโปรโมชั่นออกใหม่ ชีสซี่ทงคัตซึ พร้อมเครื่องดื่ม ราคา 169฿ ตัวนี้อร่อยกว่าหมูไม่เค็มเท่าตัวแรก แต่แอบมีหมูชิ้นนึงสุกไม่ทั่ว ทอดไม่ค่อยดีเท่าไหร่ 

ขนมหวานถือว่าราคาไม่แพง สั่งไอศครีมชาเขียวพร้อมทอฟฟี่ถั่วแดง ราคา 49฿ เมนูนี้สั่งไปสองที่ รอนานมากๆๆๆๆๆๆๆๆๆ ใครจะทานแนะนำสั่งก่อนจะทานอาหารหมดนะคะ คงใช้เวลาทอดนาน จะเป็นไอศครีมชาเขียว เสริฟพร้อม แป้งปอเปี้ยะทอดกรอบ สอดไส้ถั่วแดง ละม้วนเป็นเหมือนทอฟฟี่ ตัวนี้กรอบอร่อยดี ร้อนไม่มาก แต่แอบอมน้ำมันตรงตัวแป้งปอเปี้ยะที่เอาไปทอด ถือว่าขนมตัวนี้ใช้ได้